小熊維尼：血與蜜

《小熊維尼：血與蜜》係套2023年英國獨立電影，用咗小熊維尼嚟改編成一個血腥恐怖嘅故仔。

港澳地區取消公映
套戲原定2023年3月23號喺香港同澳門公映，事前已經通過香港嘅電檢，亦上映過優先場同埋做咗唔少宣傳，有30間戲院準備上映，但3月21號發行商突然宣佈取消港澳地區嘅公映。香港嘅電檢處接受傳媒查詢時回應話已經為套戲發出咗核准證明書，發行商取消公映純屬係佢商業決定，唔會評論。有報道認為電影取消公映涉及政治原因，因為小熊維尼個形象同中共中央總書記習近平嘅網絡迷因有關。

2023年電影
英國電影